Id-Direttiva 2003/48/KE, li mill-2005 ippermettiet lill-amministrazzjonijiet tat-taxxa jkollhom aċċess aħjar għal informazzjoni dwar kontijiet privati ta' min ifaddal , ġiet revokata mill-Kunsill fl-10 ta' Novembru 2015. Ir-revokar tad-Direttiva jsegwi t-tisħiħ ta' miżuri għall-prevenzjoni tal-evażjoni tat-taxxa . Inħolqot sovrapożizzjoni sinifikanti ma' leġislazzjoni oħra f'dan il-qasam, u r-revoka telimina din is-sovrapożizzjoni. Id-Direttiva 2003/48/KE kienet tirrikjedi l-iskambju awtomatiku ta' informazzjoni bejn l-istati membri dwar id-dħul mit-tfaddil privat. Dan ippermetta li l-ħlasijiet tal-imgħax li jsiru fi stat membru wieħed lil residenti ta' stati membri oħrajn jiġu ntaxxati skont il-liġijiet tal-istat ta' domiċilju fiskali. Id-direttiva ġiet emendata l-aħħar f'Marzu 2014 biex tirrifletti l-bidliet għall-prodotti ta' tfaddil u l-iżviluppi fl-imġiba ta' min jinvesti, sa mid-dħul fis-seħħ tagħha fl-2005. F'Diċembru 2014, il-Kunsill adotta d-direttiva 2014/107/UE li temenda d-dispożizzjonijiet dwar l-iskambju awtomatiku obbligatorju tal-informazzjoni bejn l-amministrazzjonijiet tat-taxxa. Din estendiet il-kamp ta' applikazzjoni ta' dak l-iskambju biex jinkludi l-imgħax, id-dividendi u tipi oħra ta' dħul. Id-direttiva 2014/107/UE ser tidħol fis-seħħ fl-1 ta' Jannar 2016. Id-direttiva 2014/107/UE għandha kamp ta' applikazzjoni ġeneralment usa' minn tad-direttiva 2003/48/KE. Dan tipprevedi li, f'każijiet ta' sovrapożizzjoni ta' kamp ta' applikazzjoni, id-direttiva 2014/107/UE għandha tipprevali. Żviluppi internazzjonali Id-direttiva 2014/107/UE timplimenta uniku żviluppat mill-OECD għall-iskambju awtomatiku ta' informazzjoni. L-istandard tal-OECD ġie approvat mill-ministri għall-finanzi tal-G20 f'Settembru 2014. Ftehimiet tal-UE ma' Andorra, il-Liechtenstein, Monaco, San Marino u l-Iżvizzera, inizjalment ibbażati fuq id-direttiva 2003/48/KE, qed jiġu attwalment riveduti sabiex jiġu allinjati mad-direttiva 2014/107/UE u l-istandard globali l-ġdid. Ir-revoka tad-direttiva 2003/48/KE hija parti minn pakkett dwar it-trasparenza fiskali ppreżentat mill-Kummissjoni f'Marzu 2015. Miżuri tranżizzjonali Ir-revoka saret permezz ta' direttiva adottata mill-Kunsill, li tipprevedi wkoll miżuri tranżizzjonali. Dawn jikkonċernaw b'mod partikolari deroga mogħtija lill- Awstrija skont id-direttiva 2014/107/UE, li tippermettilha tapplika din id-direttiva sena aktar tard minn stati membri oħra. Id-Direttiva revokata kienet adottata f'laqgħa tal-Kunsill Affarijiet Ekonomiċi u Finanzjarji, mingħajr diskussjoni. Abbozz ta'direttiva li tirrevoka d-direttiva dwar it-tassazzjoni ta' dħul minn tfaddil Stqarrija għall-istampa dwar l-adozzjoni tad-direttiva dwar l-iskambju awtomatiku ta' informazzjoni Pakkett dwar it-trasparenza fiskali tal-Kummissjoni ta' Marzu 2015 Stqarrija għall-istampa dwar il-ftehim UE-Liechtenstein dwar l-iskambju awtomatiku ta' informazzjoni dwar kontijiet finanzjarji Stqarrija għall-istampa dwar il-ftehim UE-Svizzera dwar l-iskambju awtomatiku ta' informazzjoni dwar kontijiet finanzjarji Ara l-paġna tal-laqgħa